Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 53/2000.(XII.27.)GM rendeletet.
Paragraph Index: 2025

d) annak tanúsítására szolgáló bizonyítványok és dokumentumok, hogy a palackok és nagypalackok megfelelnek a vonatkozó szabványoknak. 6.7.5.12 Vizsgálat 6.7.5.12.1 Minden, a CSC Egyezmény meghatározása szerint konténernek minősülő MEG-konténer gyártási típusát ütközési próbának kell alávetni. Azt kell bizonyítani, hogy a MEG-konténer típusmintája képes elnyelni a teljesen megtöltött MEG-konténer megengedett legnagyobb bruttó tömegének legalább négyszeresét (4G) kitevő tömeg felütközéséből eredő erőket, amelyek időtartama a vasúti közlekedésben tapasztalható mechanikai ütközések jellemző időtartamának felel meg. Az ütközési próbához elfogadható módszereket leíró szabványokat a következő felsorolás tartalmazza: Association of American Railroads, Manual of Standards and Recommended Practices, Specifications for Acceptability of Tank Containers (AAR.600), 1992 National Standard of Canada, CAN/CGSB-43.147-2002, „Construction, Modification, Qualification, Maintenance, and Selection and Use of Means of Containment for the Handling, Offering for Transport or Transporting of Dangerous Goods by Rail”, March 2002, published by the Canadian General Standards Board (CGSB). Deutsche Bahn AG DB Systemtechnik, Minden Verifikation und Versuche, TZF 96.2 Portable tanks, longitudinal impact test Société Nationale des Chemins de Fer FranÇais C.N.E.S.T. 002-1966. Tank containers, longitudinal external stresses and dynamic impact tests Spoornet, South Africa Engineering Development Centre (EDC) Testing of ISO Tank Containers Method EDC/TES/023/000/1991-06 6.7.5.12.2 Az első üzembe helyezés előtt a MEG-konténer elemeit és szerelvényeit vizsgálatnak kell alávetni (üzembe helyezés előtti vizsgálat) és azután legfeljebb ötéves időközönként (5 évenkénti időszakos vizsgálat) időszakos vizsgálatot kell végezni. Függetlenül az utolsó időszakos vizsgálat időpontjától, soron kívüli vizsgálatot kell végezni, ha a 6.7.5.12.5 pont szerint erre szükség van. 6.7.5.12.3 A MEG-konténer üzembe helyezés előtti vizsgálatának ki kell terjednie a szerkezeti jellemzők ellenőrzésére, a MEG-konténer és szerelvényeinek külső vizsgálatra, különös tekintettel a szállítandó gázokra és a 4.1.4.1 bekezdés P200 csomagolási utasítása szerinti próbanyomással végzett nyomáspróbára. A gyűjtőcső víznyomás-próbája az illetékes hatóság vagy az általa felhatalmazott szervezet hozzájárulásával más folyadékkal vagy gázzal is végezhető. Mielőtt a MEG-konténert üzembe helyezik, tömörségi próbát is kell végezni és az üzemi szerelvények megfelelő működését is ellenőrizni kell. Amennyiben a nyomáspróbát az elemeken és a szerelvényeken külön végezték, a tömörségi próbát az összeszerelést követően kell végrehajtani. 6.7.5.12.4 Az 5 évenkénti időszakos vizsgálatnak a szerkezet, az elemek és az üzemi szerelvények 6.7.5.12.6 pont szerinti külső állapotvizsgálatából kell állnia. Az elemeket és a csővezetékeket a P200 csomagolási utasításban előírt időszakonként a 6.2.1.5 bekezdés előírásai szerint kell vizsgálni. Amennyiben a nyomáspróbát az elemeken és a szerelvényeken külön végezték, a tömörségi próbát az összeszerelést követően kell végrehajtani. 2005/89/II. szám 6.7.5.12.5 Soron kívüli vizsgálatot szükséges végezni, ha a MEG-konténer sérült, rozsdás, szivárog vagy bármely más körülmény a MEG-konténer sértetlenségét befolyásolhatja. A soron kívüli vizsgálat mértékét az határozza meg, hogy a MEG-konténer mennyire sérült vagy hibás. A soron kívüli vizsgálatnak azonban legalább a 6.7.5.12.6 pont szerinti vizsgálatokra kell kiterjednie. 6.7.5.12.6 A vizsgálat során biztosítani kell, hogy:

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes